**YOUCAT for Kids – Hefte D – Samling 9, Økt 1**

**Hovedtema:** Bønn

**Øktens tema:** Hva er egentlig bønn? Hvorfor og hvordan ber vi?

**Læringsmål**

* Å lære om hva bønn er: Hvorfor ber vi, hva ber vi om og til hvem?
* Å lære noen av de mest brukte katolske bønnene, og om bønn i Bibelen.
* Å lære om rosenkransen og om Angelus
* Omfatter spørsmål 138 – 144,149, 150 – 151, 152 og 158 i YOUCAT for Kids.

**En kort oversikt over gjennomføringen:**

1. Opprop og lek, (eller) samtale og repetisjon
2. Quiz: De mest kjente katolske bønnene
3. YOUCAT for Kids: Hva er bønn og hvorfor ber vi?
4. Bibelen: Hvor i Bibelen bes det?
5. Å lage et bønnearmbånd (evt. en rosenkrans)
6. Avslutning: Angelus

**Du trenger:**

* «Veiviser»-leken: <https://blilys.no/filer/youcat-konfirmant/lek_trygghetsleken_veileder_blind.pdf>
* Skrivesaker
* YOUCAT for Kids
* Om bønn i GT og NT: <https://bibeltema.no/b/bonner-fra-gt/> og <https://itro.no/tema/15-bibelvers-om-bonn/>
* Hvordan å lage et rosenkransarmbånd: <https://www.youtube.com/watch?v=eEtybkSp7fI>, <https://www.youtube.com/watch?v=pQbIpFBKT6g>, <https://www.youtube.com/watch?v=cOfvUV1L6b4>, <https://www.youtube.com/watch?v=LQJ2hr9ma24>,

**Gjennomføringen av økten**

1. **Opprop, samtale og repetisjon, og kanskje en lek (?)**
Trenger dere en lek etter oppropet denne gangen? Du må gjerne velge å fortsette med det forutsigbare: å ha samtale om litt løst og fast, og deretter noe repetisjon, men det kan i lengden bli kjedelig å gjøre det samme hver gang også.

**Forslag:** «Veiviser» (ledsager)-leken eller «Hvem er jeg» (lapp i panna)-leken. Veiviser-leken finner du en lenke til under «Du trenger» øverst på side 1 her, mens «Hvem er jeg»-leken ser du forklart i tekstboksen nedenfor her:

**«Hvem er jeg?»** Alle får en lapp i panna (post-it/gul lapp) der det står et navn, en ting, et dyr osv. (gjerne noe dere akkurat har lært om, men også ting som ikke har noe som helst å gjøre med dette, som Donald Duck, Kongen, Statsministeren, en hund, osv.) Dette er personens nye, men ukjente identitet. Målet er å finne ut av hvem du har blitt (det som står på lappen). Du stiller spørsmål til de andre som er med leken (som også går rundt med en lapp/ny identitet). De kan se hva/hvem du er. Men, de kan KUN svare JA eller NEI på spørsmålene dine. Den som først finner ut hvem han/hun er vinner. Eller, hun/han kan be om å få en ny lapp og bli med på nytt.

1. **Quiz – Katolsk bønner**

Dette er en litt annerledes quiz. Målet er å kunne tre katolske bønner:

* + Fader vår
	+ Hill deg, Maria
	+ Ære være Faderen

Sett gjerne deltakerne sammen i små grupper ( 3 – 5 stykk per gruppe). Gi hver gruppe blanke ark (gjerne linjerte) og noe å skrive med. Uten hjelpemidler skal hver gruppe prøve å skrive ned de tre bønnene ovenfor.

Her kan det være lurt med noen småpremier, og spesielt trøstepremier. Det er ofte store forskjeller på hvor godt barn kan f.eks. Fader vår (med tanke på hvor aktive familiene deres er i menigheten/kirken). Noen kan både Fader vår og mange andre bønner, men kanskje på polsk, eller på et annet språk. Ære være Faderen må du forresten være forberedt på at kanskje ingen kan.

1. **YOUCAT for Kids: Bønn**

Begynn med å ta en titt på hva det står i YOUCAT for Kids om de tre bønnene dere akkurat har sett på (fra punkt 2 ovenfor). Se sammen på: **YOUCAT for Kids # 149, 150 – 151 og 158**

Nå er målet å se litt nærmere på hva bønn egentlig er. Dette har YOUCAT for Kids også ganske gode svar på. Se sammen på **spørsmål 138 – 144 i YOUCAT for Kids.**

Deretter kommer det store spørsmålet: Hvordan å be? Jommen meg har ikke YOUCAT for Kids en del svar på det også 😊: **Spørsmål # 145 – 148.**

1. **Bibelen og bønn**

I Bibelen står det mye om bønn. I Det gamle testamentet står det flere steder om folk som tilba Gud, ofret til Ham, ba om hjelp, klaget til Gud (det er også en bønn), m.m. I Det nye testamentet er det ikke bare mennesker som ber, men Jesus også, til tross for at Han også er Gud.

Her er noen eksempler på bønn i Det gamle testamentet: <https://bibeltema.no/b/bonner-fra-gt/>

Her er noen eksempler på bønn i Det nye testamentet: <https://itro.no/tema/15-bibelvers-om-bonn/>

Slå gjerne opp i Bibelen sammen mens dere sjekker ut nettlenkene overfor:

1. **Et katolsk bønnearmbånd**

Først om rosenkransen: Det er sannsynlig at flere av barna enten har hørt om (sett), kanskje eier en rosenkrans selv, og mulig vet noen også noe om hvordan å bruke nettopp en rosenkrans. For mange av dem kan det likevel være litt fremmed; noe de ikke har et forhold til.

En måte å få et forhold til den katolske rosenkranstradisjonen, er naturligvis å både bruke en, men også å lage en rosenkrans selv. Nå er en hel rosenkrans et ganske stort perleprosjekt, og da kan det være fint å lage en litt mindre versjon av rosenkransen: nemlig et rosenkransarmbånd. Selve rosenkransen er ikke nødvendigvis ment å brukes som et halskjede. Rosenkransarmbåndene derimot, er det naturlig å ha på seg slik man har på andre armbånd, men da i full forståelse av at dette også er et «bønneverktøy». Litt enklere å frakte rundt enn en rosenkrans er det i tillegg.

Det finnes forskjellige måter å lage rosenkransarmbånd på. Det vanligste er å ha 10 like *Hill deg, Maria*-perler (evt. knuter), en perle (eller knute) til Fader vår (en som skiller seg fra de andre 10 perlene/knutene), gjerne en helgen medaljong (ofte Maria, men andre helgener blir også brukt), og så naturligvis et kors eller krusifiks.

Under «Du trenger» finner du noen forskjellige videoer som instruerer deg i å lage et rosenkransarmbånd.

1. **Avslutning med Angelus**

Angelus er en kort fellesbønn knyttet til spesielle tider på dagen. Bønnen er ment å minne oss mennesker på Den nye pakt: At Gud ble menneske for å redde verden. Det står en kort intro til bønnen i YOUCAT for Kids under spørsmål # 152. Der står selve bønnen også. Selv om klokken kanskje hverken er 6, 12 eller 18 i det dere skal avslutte, kan dere likevel be bønnen sammen som en avslutning hvis dere har tid til og ønsker det.